b'\n_START_ARTICLE_\nJokerien KHL-kausi 2016\xe2\x80\x932017\n_START_SECTION_\nEnnen kautta\n_START_PARAGRAPH_\nJokereiden keski-ik\xc3\xa4 putoaa tulevalle KHL-kaudelle kahdella vuodella. Ryhm\xc3\xa4\xc3\xa4n on haluttu tuoda my\xc3\xb6s lis\xc3\xa4\xc3\xa4 fyysisyytt\xc3\xa4, taitoa, luisteluvoimaa ja ratkaisukyky\xc3\xa4. Fyysisyys on yksi osa-alue, sill\xc3\xa4 etenkin puolustusp\xc3\xa4\xc3\xa4ss\xc3\xa4 t\xc3\xa4ss\xc3\xa4 liigassa tarvitaan \xc3\xa4ij\xc3\xa4m\xc3\xa4isyytt\xc3\xa4 ja j\xc3\xa4m\xc3\xa4kkyytt\xc3\xa4. Se on oppi, jonka olemme saaneet kahden viime kauden playoffseista, joissa peli menee kovuudessaan viel\xc3\xa4 pari pyk\xc3\xa4l\xc3\xa4\xc3\xa4 runkosarjaa korkeammalle. Lis\xc3\xa4ksi olemme pyrkineet nostamaan taitotasoamme, luisteluvoimaamme sek\xc3\xa4 ratkaisukyky\xc3\xa4mme. Kokonaisuutena olemme j\xc3\xa4lleen valmiimpia uuteen urakkaan. GM Jari Kurri kertoo, ett\xc3\xa4 Jokerit on haluttu paikka pelaajien keskuudessa. Jokereiden varusteyhteisty\xc3\xb6kumppaneita kaudella 2016-17 ovat Bauer, CCM ja Easton.\n_START_SECTION_\nHarjoituskausi\n_START_PARAGRAPH_\nJokerit kokoontuu Helsingiss\xc3\xa4 ensimm\xc3\xa4ist\xc3\xa4 kertaa yhteen hein\xc3\xa4kuun 21. tiistaina. Jokerit pelaa harjoituskaudellaan nelj\xc3\xa4 ottelua ja osallistuu lis\xc3\xa4ksi Nikolai Putshkov-muistoturnaukseen, joka j\xc3\xa4rjestet\xc3\xa4\xc3\xa4n Pietarissa elokuun puolessa v\xc3\xa4liss\xc3\xa4. Turnauksen aikana pelataan kolme ottelua. Harjoituskauden suurin ottelu pelataan 11. elokuuta Espoon Metro Areenalla SKA Pietaria vastaan.\n_START_SECTION_\nPeliasut\n_START_PARAGRAPH_\nKaudella 2016\xe2\x80\x932017 Jokerit k\xc3\xa4ytt\xc3\xb6\xc3\xb6n uudet valkoiset vierasasut, joilla tosin oli pelattu edelliskauden juhlaottelu Spartak Moskovaa vastaan. Kyseiset paidat saivat kannattajilta niin hyv\xc3\xa4\xc3\xa4 palautetta, ett\xc3\xa4 ne p\xc3\xa4\xc3\xa4tettiin valita viralliseksi vierasasuksi. Pelipaita on mallinnettu kauden 1969\xe2\x80\x931970 asusta, jolloin Jokerit pelasi ensimm\xc3\xa4isen kerran SM-sarjassa.'